**Anexa nr. 2**

**Instrucţiunile de completare, organizare şi exploatare a registrului electronic**

1. „Registrul electronic privind informațiile din rapoartele de evaluare” se completează, pentru fiecare clădire evaluată, prin preluarea informațiilor cuprinse în Anexa nr. 1 Secțiunea III, pct. 1 - Clădiri a următoarelor litere: e), l) m1), q), r), u), w5), y), cc), hh) și ii).
2. „Registrul electronicprivind informațiile din rapoartele de evaluare” este gestionat de Ministerul Finanțelor Publice prin Centrul Național pentru Informații Financiare.
3. Informațiile publice din „Registrul electronic privind informațiile din rapoartele de evaluare” care se publică pe pagina de internet a Ministerului Finanțelor Publice, respectiv pe portalul ”www.mfinante.gov.ro” și pot fi consultate de orice persoană, vor fi informații rezultate în urma efectuării unei consultări utilizând funcția de căutare succesivă după următoarele elemente:

- Adresa bunului: (Codul și denumirea localității, Denumirea arterei unde este situată proprietatea);

- Destinația clădirii: rezidențial, nerezidențial sau mixt, după caz;

- Suprafața desfășurată (mp) a clădirii care face obiectul evaluării;

- Data de referință pentru care s-a întocmit raportul de evaluare;

- Valoarea clădirii din raportul de evaluare (mii lei): rezidențial, nerezidențial sau mixt;

- Data întocmirii Raportului de evaluare